Lisa 1
14.03.2024 lepingu
nr 2-2/24/251-1 juurde

Tehniline kirjeldus seotud hankes „Telgi rentimine koos diiselpuhuriga (Läsna)“

1.	Teenuse osutamise koht: Kaitseväe Keskpolügooni Läsna teeninduslinnak, Tõreska küla, Kuusalu vald, Harjumaa.

2.	Teenuse kasutamise periood: 08.04.2024-02.06.2024.

3.	Nõuded telgile

3.1.	Telk peab olema projekteeritud arvestades Eestis kehtivaid normdokumente:

3.1.1.	Ehitisseadustik;
3.1.2.	EVS-EN 1991-1-4:2005/A1:2010+NA:2010 Eurokoodeks 1: Ehituskonstruktsioonide koormused – Osa 1-4: Üldkoormused–Tuulekoormus;
3.1.3.	EVS-EN 12464-1:2021: Valgus ja valgustus. Töökohavalgustus. Osa 1: Sisetöökohad;
3.1.4.	EVS-EN 1838:2013: Valgustehnika. Hädavalgustus;
3.1.5.	EVS-EN 50172:2005: Evakuatsiooni hädavalgustussüsteemid;
3.1.6.	Ehitisele esitatavad tuleohutusnõuded (Siseministri määrus 07.04.2017 nr 17);
3.1.7.	Ja teised asjakohased normdokumendid.

3.2.	Lubatud on kasutada ühte suurt või mitut väikest telki. Telkide täpsed mõõtmed ei ole hankega määratletud.
3.3.	Telgi täpsed mõõtmed ja materjal ei ole hankega määratletud.
3.4.	Telkidesse peab mahtuma 900 inimest.
3.5.	Telk või telgid varustada konventsionaalse tulekahjusignalisatsioonisüsteemiga.

3.5.1.	Ühes asukoha punktis paikneb keskseade ning telk või telgid varustada anduritega vastavalt kehtivatele normidele. Lisaks paigaldada telkidesse sissepääsude lähedusse ja välja IP68 kindluse tulekahjuteatenupud.

3.6.	Ühe inimese tarbeks arvestada minimaalselt 2,7 m2 telgi alust pinda. Lubatud on pakkuda suurema kogu mahuga telki.
3.7.	Iga inimese tarbeks näha ette 1 välivoodi, 1 klapptool, 1 elektripistik (230V).
3.8.	Igal paigaldatud telgil peab olema valgustus (LED).Valgustus tihedus peab olema vastavalt standardile.
3.9.	Valgustihedus vastavalt standardis EVS-EN 12464-1:2021 esitatud Tabelile 10 „Puhkeruumid“.
3.10.	Hädavalgustussüsteem peab vastama standarditele EVS-EN 1838:2013 ja EVS-EN 50172:2005 ja siseministri määrusele 30.03.2017 „Ehitisele esitatavad tuleohutusnõuded“.
3.11.	Igal paigaldatud telgil peab olema põrand (nt vineerpõrand). Põranda täpset materjali hankega ei määratleta
3.12.	Igal paigaldatud telgil peab olema küttesüsteem (diiselpuhur). Pakkumisse arvestada puhurite täitmise teenus. 
3.13.	Telk peab mahtuma Kaitseväe Keskpolügooni Läsna teeninduslinnaku telkimisplatsile 
(joonis 1), kus on olemas ka vajalikud elektrikilbid. Elektrikilpide joonised edastatakse hanke võitjale.
3.14.	Teenus peab sisaldama kõigi asjade täielikku montaaži ja demontaaži ning transporti, elektritöid ja ühendamisi.
3.15.	Telk võib olla akendeta.
3.16.	Telk peab sisaldama tulekustuteid ja suitsuandureid vastavalt halli mõõtmetele. Tuleohtus ja tulekustutite täpne arv tagada vastavalt seadustele ja normidele. Arvestada, et kuna halli kasutatakse kogu rendiperioodi vältel magamiseks, siis on vajalik tagada vastav tuleohutus.
3.17.	Vähemalt üks uks kas küljel või otsaseinas. Telgi täpne paigutus ja uste asukohad kooskõlastada hankijaga enne telgi paigaldust.
3.18.	Ühe telgi puhul peab asuma väljaspool telki manuaalselt lülitatav tulekahju häiret andev lokaalne nupp. Mitme telgi puhul peab olema mitu häire andmise võimalust.
3.19.	Koostada elektri paigaldiste projekt ja teostada audit vastavalt seadusele.
3.20.	Arvestada, et telkide paigaldamisel ei saa kasutada pikemaid vaiasid kui 40 cm, kuna telkimisala all on maakütte kontuur.
3.21.	Telkimisalal on elektrikilbid (kokku 24 tk). Teenusepakkuja peab sellega telgi paigaldamisel arvestama. Kilbid on ka kaardirakendustest näha.

4.	Ehitusluba

4.1.	Pakkuja võtab enda peale kogu asjaajamise kohustuse, mis on vajalik ehitusloa saamiseks ajutise ehitise püstitamiseks.
4.2.	Kõik ehitusloa asjaajamise kulud arvestada telgi rendihinna sisse.
4.3.	Töövõtjal arvestada hanke mahus:

4.3.1.	Töövõtjal koostada projekt täismahus Tellijale minimaalselt ehitusloaks vajalikus projekti staadiumis.
4.3.2.	Töövõtjal vormistada vähendatud infoga projektdokumentatsioon ehitusloa erimenetluseks vastavalt Tellija juhistele ajutise ehitise püstitamiseks.
4.3.3.	Koostatud projekt peab olema allkirjastatud pädeva vastutava isiku poolt (PVC kattega ehitiste puhul eelistab/nõustub TTJA inseneri allkirjastatud EP-ga ja ei pea kaasama arhitekti ja konstruktorit).
4.3.4.	Projekti koostamiseks vajaliku alusjoonise edastab Tellija. 
4.3.5.	Edastatava projekti koosseis peab olema RKIK (Riigi Kaitseinvesteeringute Keskus) poolt kontrollitud ja allkirjastatud hankija esindaja poolt. Ehitisregistrisse (ehr) laetakse vaid piiratud hulk andmeid ja täidetakse vaid  5 välja (gabariitmõõtmed, koordinaadid ja ksutusotstarbe kood) jne, üles laetakse ainult vastutavate spetsialistide ja tellija (TOJ) allkirjadega tiitelleht.
4.3.6.	Erimenetluseks vormistatud projektdokumentatsioonis peab olema ehitis tähistatud koodiga ilma ehitise funktsioonile viitava nimetuseta. Kasutusotstarve on: 12749 Muu erihoone.
4.3.7.	Projekti dokumendid nimetatakse kirjanurkades ja nimetustes vastavalt konkreetse projekteeritava objekti koodile kõikide eriosade lõikes, ei ole lubatud kasutata erinevatel eriosadel erinevaid ise tuletatud objekti nimetusi või hanke nimetuses sisalduvaid lisa fraase. Objekti nimetus (läbivalt kõikides osades): 37FIAB3-Hoone. Mitme hoone puhul täpsustada hankija üle täpne nimetus
4.3.8.	Ehitusloa menetluseks esitatavatel dokumentidel kasutatakse nimetust AB3-Hoone.
4.3.9.	Projektdokumentatsiooni täisversiooni ei ole lubatud ehitusregistrisse ehituslubade menetluseks töövõtjal üles laadida ja esitada kolmandatele osapooltele (seda teeb vajadusel Tellija esindaja).
4.3.10.	Vormistada ja esitada EHR-is ehitusloa taotlus. Esitada Tellijale enne TTJA-le ehitusloa taotluse või ehitusteatise esitamist kooskõlastuseks ehituslubade vormikohase taotluse eelvaade. 
4.3.11.	Märkida EHR-is taotlejaks ka Tellija kontaktisik.
4.3.12.	Esitada tellijale vajalik informatsioon ehitusloa taotlemisel tasumisele kuuluva riigilõivu tasumiseks tellija poolt.
4.3.13.	Kooskõlastada esitatavad projektdokumentatsioonid Tellija esindajaga. Vajadusel koostada kooskõlastuste jaoks lisajoonised. Projektdokumentatsioonid esitab 
TTJA-le ning kooskõlastatavatele asutustele Tellija esindaja allkirjastatult.
4.3.14.	Hoida tellijat kursis ehituslubade väljastamisega seonduvaga ning koheselt teavitada tellijat mistahes takistusest ehituslubade väljastamisel ja taotleda tellijalt vastavaid juhiseid takistuste kõrvaldamiseks või kooskõlastada enda vastavad ettepanekud tellijaga.
4.3.15.	Ehituslubade taotlemise ja ehitisteatise aluseks oleva projektistaadiumi koosseisus esitada tellijale eraldi dokumendina ehituslubade menetluse kooskõlastuste koondtabel, kus on ära märgitud kõik menetluses tehtud märkused ning nende lahendused.
4.3.16.	Kõik ehitusloa taotluseks esitamiseks vajalikud toimingud kuuluvad töövõtja töömahtu.

5.	Asukoht 

5.1.	Telk paigaldada asukohta Kaitseväe Keskpolügoon, Läsna linnak.
5.2.	Telkimisala aerofoto:

Joonis 1